טייסת 2 (חיל האוויר המלכותי)

**טייסת II (AC)** היא טייסת קרב רב-משימתית של חיל האוויר המלכותי המפעילה מטוסי יורופייטר טייפון.

הטייסת היא מהוותיקות ביותר בחיל האוויר המלכותי ונחשבת לבכירה מבין טייסות החיל, מאז הקמתה כטייסת בגיס התעופה המלכותי ב-1912 היא לקחה חלק בכל המערכות והמלחמות העיקריות וזכתה על כך ב-19 תוארי קרב. לאורך ההיסטוריה שלה הפעילה הטייסת מספר רב של כלי טיס שונים וכיום מפעילה מטוסי יורופייטר טייפון מבסיס האם שלה בלוסימות', סקוטלנד.

הטייסת היא אחת מארבע טייסות הקרב המרכיבות את מערך כוח התגובה המהירה (QRA).

## היסטוריה
[280px|ממוזער|ה[רונדל (תעופה)|רונדל של טייסת II]]
טייסת מס' 2 הוקמה ב-13 במאי 1912 בפארנבורו, המפשייר, כאחת משלוש הטייסות המייסדות של הגיס התעופה המלכותי. הטייסת הייתה בין הראשונות שטסו מעבר לתעלת למאנש לתוך צרפת עם פרוץ מלחמת העולם הראשונה, כאשר סגן משנה הארווי-קלי היה לטייס הראשון שהנחית את מטוסו על אדמת צרפת. במהלך המלחמה, הטייסת ביצעה בעיקר משימות סיור, כשהיא מטיסה מגוון מטוסים שונים כולל ה-B.E.2. טיס הטייסת, לוטננט ויליאם רודס-מלהאוס, היה לאיש צוות האוויר הראשון בהיסטוריה שעוטר בצלב ויקטוריה, כאשר באפריל 1915 הוא שנפצע קשה במהלך הפצצת עמדות אויב, הצליח לעמוד במשימה ולהחזיר את מטוסו ובהמשך מת מפצעיו.

עם פרוץ מלחמת העולם השנייה צוידה הטייסת במטוסי וסטלנד לייסנדר, היחידה נאלצה להתפנות מצרפת לבריטניה במהלך הפינוי דנקרק במאי 1940. לאחר שחזרה לבריטניה, עברה הטייסת לתפקיד סיור, וביצעה סיורי יום לאורך חופי בריטניה במטרה לאתר פשיטות אוויריות גרמניות. באוגוסט 1941 החלה הטייסת לטוס במשימות סיור טקטיות ברמה מצומצמת בשמי צרפת הכבושה וארצות השפלה כשהיא מפעילה מטוסי קרטיס P-40 וורהוק תוצרת ארצות הברית, בשנת 1942 אלה הוחלפו במטוסי P-51 מוסטנג. הטייסת מילאה תפקיד מכריע בהכנות לפלישה לנורמנדי, וסקרה את החומה האטלנטית. ביום הפלישה עצמו פעלה הטייסת במשימות תצפית ארטילרית להפצצה ימית של מטרות גרמניות לאורך הביצורים, הטייסת סיפקה גם את תצלום האוויר הראשון של רגע הנחיתה.

[280px|ממוזער|[יורופייטר טייפון|טייפון של הטייסת ממריא מבסיס חיל האוויר המלכותי לוסימות', 2018.]]
לאורך רוב המלחמה הקרה הוצבה בגרמניה המערבית תחת פיקוד חיל האוויר המלכותי גרמניה. בשנים 1946–1950 שכנה הטייסת בבסיס האוויר ונסטורף, סקסוניה התחתונה כשהיא מטיסה מטוסי סופרמרין ספיטפייר XIX; בשנים 1952–1953 בבסיס חיל האוויר המלכותי גוטרסלו עם מטוסי גלוסטר מטאור ושוב בשנים 1961–1970 עם מטוסי הוקר האנטר; אז הועברה בהדרגה החל מדצמבר 1970 לבסיס חיל האוויר המלכותי לארברוך כשהיא מחליפה את מטוסייה במטוסי מקדונל דאגלס פנטום FGR.2. ב-1976 הועברה הטייסת למטוסי ספקט יגואר בתפקיד סיור טקטי וב-1988 הועברה למטוסי פאנאוויה טורנדו, איתם לקחה הטייסת חלק במלחמת המפרץ ב-1991. עם סיום הלחימה במזרח התיכון, לאחר 20 שנות שירות בלארברוך ו-47 שנות הצבה מעבר לים, הועברה הטייסת לפיקוד פיקוד התקיפה של חיל האוויר המלכותי והוצבה בבריטניה בבסיס חיל האוויר המלכותי מרהאם.

במשך 24 השנים בהם הטיסה הטייסת מטוסי טורנדו, היא לקחה חלק בין היתר במלחמת אפגניסטן ומלחמת עיראק ובהמשך גם הוצבה בבסיס חיל האוויר המלכותי אקרוטירי ולקחה חלק במערכה כנגד דאעש (כחלק מהמלחמה בעיראק (2013–2017)). אחרי הצבה אחרונה באפגניסטן ב-2014, עברה הטייסת ב-1 באפריל 2015 לבסיס חיל האוויר המלכותי לוסימות' בסקוטלנד וקלטה מטוסי יורופייטר טייפון כטייסת החמישית בחיל האוויר המלכותי לקלוט את המטוס החדיש.

## מטוסי הטייסת לאורך השנים

קובץ:RAFBE2.jpg|B.E.1 ו-B.E.2 (1912–1917)
קובץ:Bristol F2b Fighter ‘D8096 D’ (G-AEPH) (30273241577).jpg|בריסטול F.2 (1920)
קובץ:Westland Lysander IIIa 'V9367 MA-B' (G-AZWT) (51554135693).jpg|וסטלנד לייסנדר (1938–1940)
קובץ:P51D Mustang - Flying Legends 2015 (30765764782).jpg|P-51 מוסטנג (1944–1946)
קובץ:Spitfire - Season Premiere Airshow 2018 (cropped).jpg|סופרמרין ספיטפייר (1956–1960)
קובץ:Gloster Meteor Centenary of Military Aviation 2014 (cropped).jpg|גלוסטר מטאור (1950–1956)



קובץ:Supermarine Swift FR.5 WK281 79.S ABIN 15.06.68.jpg|סופרמרין סוויפט (1956–1960)
קובץ:Hawker Hunter T.8C, United Kingdom - Royal Air Force (RAF) JP5997152.jpg|הוקר האנטר (1960–1971)
קובץ:Phantom landing at RAF Wildenrath (Germany) in 1981 (11031964155).jpg|פנטום FGR.2 (1970–1976)
קובץ:Sepecat Jaguar GR1, UK - Air Force AN2275825.jpg|ספקט יגואר (1976–1988)
קובץ:Panavia Tornado GR1A, UK - Air Force AN1677503.jpg|פאנאוויה טורנדו (1988–2015)
קובץ:1st Fighter Wing hosts coalition aerial exercise (4).jpg|יורופייטר טייפון (2015–כיום)


## קישורים חיצוניים

* עמוד הטייסת באתר חיל האוויר המלכותי.

## הערות שוליים

2
קטגוריה:חיל האוויר המלכותי במלחמת העולם השנייה
קטגוריה:לחימה אווירית במלחמת העולם הראשונה